hotchpotch/miracl-hf-unified huggingface dataset:
ชอว์น แอชมอร์
ชอว์น โรเบิร์ต แอชมอร์ () เกิดวันที่ 7 ตุลาคม ค.ศ. 1979 เป็นนักแสดงชาวแคนาดา มีผลงานแสดงภาพยนตร์และโทรทัศน์ เป็นที่รู้จักจากบท เจค ในซีรีส์ทางโทรทัศน์เรื่อง "Animorphs" และบทไอซ์แมนในภาพยนตร์ "X-Men" เขามีฝาแฝดที่เป็นนักแสดงเช่นกันคือ แอรอน แอชมอร์
แอชมอร์เกิดที่ริชมอนด์ รัฐบริติชโคลัมเบีย เป็นบุตรชายของ ลินดา แม่บ้าน และริก แอชมอร์ วิศวกรเครื่องจักร เขาโตขึ้นมาที่เมืองแบมป์ตัน รัฐออนแทริโอ ศึกษาที่โรงเรียนมัธยมเทอร์เนอร์เฟนตัน ฝาแฝดของเขาชื่อ แอรอน แอชมอร์ ก็เป็นนักแสดงเช่นกัน แอรอนและชอว์นรับบทเป็นฝาแฝดในภาพยนตร์หลายเรื่อง แต่เขาก็รับบทแยกออกมาด้วย โดยแอรอนจะสูงกว่าชอว์นเล็กน้อย จากที่แอรอนเคยกล่าว ชอว์นมักจะได้รับบทเป็นผู้ชายแสนดี ขณะที่แอรอนมักจะรับบทเป็นอันธพาล
ผลงานของแอชมอร์ที่สร้างชื่อเสียงที่สุดของเขาคือ รับบทเป็นไอซ์แมนใน "X-Men" และภาคต่อ "X-เม็น 2" และ "" ในขณะที่ตัวละครอื่นในเรื่องจะแสดงโดยนักแสดงที่ต่างกันไปในแต่ละภาค แอชมอร์ยังปรากฏในแอนิเมชันเรื่อง "The Super Hero Squad Show"
แอชมอร์รับบทในเรื่อง "Cadet Kelly" ภาพยนตร์ในช่องดิสนีย์ในปี 2002 และเป็นแขกรับเชิญในบทเอริก ซัมเมอร์ส ใน 2 ตอนของ "Smallville" ซึ่งต่อมาน้องชายของเขาก็ได้รับบทจิมมี โอลเซนไป แอชมอร์ยังแสดงในเรื่อง "Animorphs" รับบทเป็นเจค เบเรนสัน และในเรื่อง "In a Heartbeat" รับบทเป็นไทเลอร์ คอนเนล
ในเดือนธันวาคม 2004 แอชมอร์แสดงนำในมินิซีรีส์ช่องไซไฟแชนเนล เรื่อง "Legend of Earthsea" สร้างจากบทประพันธ์ของเออร์ซูลา เค. เลอ กวิน เขารับบทเป็น เก็ด ชายหนุ่มผู้ฝึกฝนตนเป็นพ่อมด ในปี 2005 เขาแสดงในภาพยนตร์ช่องซีทีวี เป็นเรื่องราวเกี่ยวกับการวิ่งข้ามแคนาดาของเทอร์รี ฟอกซ์ ออกอากาศเดือนธันวาคมปีนั้น ในปี 2008 เขาเป็นหนึ่งในนักแสดงนำภาพยนตร์สยองขวัญเรื่อง "The Ruins"
เขามีรอยสักบนข้อมือที่เขียนว่า "GMA" ซึ่งย่อมาจาก "Good Man Ashmore" น้องฝาแฝดของเขาก็มีรอยสักนี้เช่นกัน รวมถึงปู่เขาด้วย ชอว์นเคยออกเดทกับนักแสดงสาว มิเชล แทรชเทนเบิร์ก
แอรอน แอชมอร์
แอรอน โรเบิร์ต แอชมอร์ () เกิดเมื่อวันที่ 7 ตุลาคม ค.ศ. 1979 เป็นนักแสดงชาวแคนาดา มีผลงานแสดงภาพยนตร์และโทรทัศน์ เป็นที่รู้จักจากบท จิมมี โอลเซน ในซีรีส์ "Smallville" เขามีฝาแฝดที่เป็นนักแสดงเช่นกันคือ ชอว์น แอชมอร์
แอรอน แอชมอร์เป็นที่รู้จักในบท มาร์ก ฮอล ในภาพยนตร์โทรทัศน์ปี 2004 เรื่อง "" จากนั้นเขาแสดงในภาพยนตร์เรื่อง "Safe", "A Separate Peace", และ "A Bear Named Winnie" เขาเป็นแขกรับเชิญทางรายการโทรทัศน์หลายรายการอย่าง "The Eleventh Hour", "The West Wing", และ "1-800-Missing" แอชมอร์รับบทเป็นทรอยแวนเดอกราฟ ในซีรีส์ทางช่อง The WB เรื่อง "Veronica Mars"
เขารับบทเป็น จิมมี โอลเซน ในฤดูกาลที่ 6 ของซีรีส์ "Smallville" และเล่นต่อไปจนถึงฤดูกาลที่ 8 มีเรื่องบังเอิญว่าเพื่อนของเขา แซม ฮันติงตัน ก็รับบทเป็นโอเซน ใน "Superman Returns" ซึ่งทั้งคู่ก็ได้ปรากฏตัวในซีรีส์เรื่อง "Veronica Mars". พี่ชายฝาแฝดของเขา เคยปรากฏในซีรีส์ "Smallville" ในฤดูกาลก่อน มาก่อน นอกจากบทใน "Smallville" เขายังรับบทในภาพยนตร์ในปี 2007 เรื่อง "Palo Alto", "Privileged", "The Stone Angel" และ "The Christmas Cottage". เขาร่วมแสดงในภาพยนตร์สยองขวัญเรื่อง "Fear Island" แสดงร่วมกับเฮย์ลี ดัฟฟ์
ฝาแฝด ทั้งคู่มีรอยสักที่ข้อมือที่เขียนว่า "GMA" ย่อมาจาก "Good Man Ashmore" ซึ่งปู่ของเขาก็มีรอยสักคล้าย ๆ กันเช่นนี้
แมตต์ เลอบลังก์
แมตทิว สตีเวน "แมตต์" เลอบลังก์ () เกิดเมื่อวันที่ 25 กรกฎาคม ค.ศ. 1967 เป็นนักแสดงชาวอเมริกัน เป็นที่รู้จักในบทโจอี ทริบเบียนี ในซิตคอมทางช่องเอ็นบีซี เรื่อง "เฟรนส์" และ "โจอี" ผลงานแสดงภาพยนตร์เรื่องอื่นที่สร้างชื่อของเขาอย่างเช่น "Ed" (1996), "Lost in Space" (1998), "Charlie's Angels" (2000) และ "All the Queen's Men" (2001)
ทิม รอท
ทิม รอท (; เกิด 14 พฤษภาคม ค.ศ. 1961) เป็นนักแสดงและผู้กำกับชาวอังกฤษ เป็นที่รู้จักในบทบาทในภาพยนตร์อเมริกันอย่าง "Reservoir Dogs", "Pulp Fiction", "Four Rooms", "Planet of the Apes", "The Incredible Hulk" และ "Rob Roy" ซึ่งทำให้เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม เขายังรับบทคาล ไลต์แมน ในซีรีส์โทรทัศน์เรื่อง "Lie to Me"
พอล ยัง
พอล แอนโทนี ยัง () เกิดเมื่อวันที่ 17 มกราคม ค.ศ. 1956 เป็นนักร้องเพลงป็อปชาวอังกฤษ มีผลงานเพลงโด่งดัง อย่างเพลง 
"Wherever I Lay My Hat (That's My Home)" ที่ขึ้นอันดับ 1 บนยูเคซิงเกิ้ลส์ชาร์ต นาน 3 อาทิตย์ในช่วงฤดูร้อนปี 1983 และเพลงที่โด่งดังไปทั่วโลกในปี 1985 อย่างเพลง "Everytime You Go Away" ที่ติดอันดับ 1 บนบิลบอร์ดฮอต 100
ลินดา แฮมิลตัน
ลินดา แคร์รอล แฮมิลตัน () เกิดเมื่อวันที่ 26 กันยายน ค.ศ. 1956 เป็นนักแสดงชาวอเมริกัน เป็นที่รู้จักมากที่สุดในบทแซราห์ คอนเนอร์ ในภาพยนตร์ "The Terminator" และภาคต่อ "" และบทแคเทอรีน แชนด์เลอร์ ในซีรีส์ทางโทรทัศน์ "Beauty and the Beast" ที่ทำให้เธอได้รับการเสนอชื่อเข้าชิง 2 รางวัลลูกโลกทองคำและ 1 รางวัลเอมมี
ฮิโระ มุระโมะโตะ
ฮิโระ มุระโมะโตะ (, พ.ศ. 2509 – 10 เมษายน พ.ศ. 2553) เป็นช่างภาพและผู้สื่อข่าว เคยทำงานให้กับออสเตรเลียนบอร์ดแคสติงคอร์ปอเรชัน (เอบีซี) ในโตเกียว ในปี พ.ศ. 2533s และเป็นผู้สื่อข่าวของสำนักข่าวรอยเตอร์สเป็นเวลานานกว่า 15 ปี
มูราโมโตะจบการศึกษาจากมหาวิทยาลัยเทมเพิล เขาทำงานให้กับเอ็นบีซี และเอบีซีในเวลาต่อมา หลังจากนั้นเขาเข้าร่วมกับรอยเตอร์สในฐานะช่างภาพสมัครเล่นใน พ.ศ. 2535 และกลายมาเป็นช่างภาพอาชีพใน 3 ปีถัดมา ขณะที่เขาทำงานอยู่กับรอยเตอร์สเขาได้เดินทางไปยังพื้นที่เสี่ยงหลายพื้นที่ ทั้งประเทศเกาหลีเหนือและประเทศฟิลิปปินส์ (ในช่วงที่การเมืองไม่มั่นคง)
นอกจากนี้เขายังได้เข้าร่วมกิจกรรมการกุศลหลายประเภท โดยเขาได้ใช้เวลา 2 วัน ในการเดิน 100 กิโลเมตรบริเวณภูเขาไฟฟูจิ เพื่อนำเงินไปช่วยเหลือคนยากไร้ในทวีปแอฟริกา
มูราโมโตะถูกยิงเสียชีวิตเมื่อวันที่ 10 เมษายน พ.ศ. 2553 ที่ประเทศไทย ในระหว่างที่เจ้าหน้าที่ทหารบุกเข้าสลายการชุมนุมของ นปช.แดงทั้งแผ่นดิน บริเวณสะพานผ่านฟ้าลีลาศ โดยเขาได้ถ่ายภาพเหตุการณ์ที่เกิดขึ้นบริเวณถนนราชดำเนิน และถูกกระสุนปืนยิงเข้าบริเวณหน้าอกเสียชีวิต ศาลอาญาชั้นต้นออกนั่งบัลลังก์เมื่อวันที่ 31 มกราคม พ.ศ. 2560 อ่านคำพิพากษา จำคุก นายกิตติศักดิ์ หรืออ้วน สุ่มศรี และนายปรีชา หรือไก่เตี้ย อยู่เย็น คนละ 10 ปี โทษฐานพกพาอาวุธ เครื่องกระสุน ระเบิดเข้าไปในที่ชุมนุม เป็นเหตุการณ์ที่เกี่ยวข้องกับการตายของนายมูราโมโตะ และการตายของผู้ชุมนุมเสื้อแดงอีก 2 คน
เกรียนโคตร มหาประลัย
เกรียนโคตร มหาประลัย () เป็นภาพยนตร์ซูเปอร์ฮีโรตลกที่สร้างจากการ์ตูนเรื่อง Kick-Ass ของมาร์ก มิลลา และ John Romita, Jr. กำกับการแสดงโดยแมทธิว วอห์น เข้าฉายในสหราชอาณาจักรวันที่ 26 มีนาคม ค.ศ. 2010 และฉายในสหรัฐอเมริกาวันที่ 16 เมษายน ค.ศ. 2010 งบประมาณทั้งหมด 28 ล้านดอลลาร์สหรัฐ รายได้รวม 37,150,000 ดอลลาร์สหรัฐ
และภาพยนตร์ภาคที่สองกำกับการแสดงโดย เจฟฟ์ แวดโลว์ ภาพยนตร์ออกฉายในสหราชอาณาจักรวันที่ 14 สิงหาคม ค.ศ. 2013 และฉายในสหรัฐอเมริกาวันที่ 16 สิงหาคม ค.ศ. 2013 รายได้รวม 60.7 ล้านดอลลาร์สหรัฐ
ทีเอ็มเอสเอ็นเตอร์เทนเมนต์
ทีเอ็มเอสเอ็นเตอร์เทนเมนต์ () หรือในชื่อเดิม โตเกียวมูฟวี่ชินชะ () เป็นสตูดิโอแอนิเมชันในประเทศญี่ปุ่น ก่อตั้งขึ้นในเดือนตุลาคม พ.ศ. 2489 ปัจจุบันเป็นบริษัทลูกของกลุ่มเซก้าแซมมีโฮลดิงส์ (Sega Sammy Holdings) ทีเอ็มเอสเอ็นเตอร์เทนเมนต์เป็นหนึ่งในสตูดิโออนิเมะที่เก่าแก่ที่สุดและมีชื่อเสียงมากที่สุดในประเทศญี่ปุ่น ซึ่งไม่เพียงแต่ผลิตอนิเมะในประเทศ แต่ยังผลิตอนิเมะเพื่อฉายในต่างประเทศเช่นสหรัฐอเมริกา อิตาลีและฝรั่งเศสอีกด้วย สตูดิโอดังกล่าวใช้ชื่อทีเอ็มเอสเอ็นเตอร์เทนเมนต์เป็นชื่อบริษัท แต่ใช้ชื่อเรียกสตูดิโอว่า "โตเกียวมูฟวี่" () ทีเอ็มเอสเป็นเจ้าของบริษัทย่อยเทเลคอมแอนิเมชันฟิล์ม (Telecom Animation Film) ซึ่งมักร่วมผลิตอนิเมะกับทีเอ็มเอส
ป่าเมฆ
ป่าเมฆ () หรือ ป่าหมอก () คือป่าไม้เขตร้อนในเขตร้อนหรือกึ่งเขตร้อน เติบโตตามภูเขา ไม่ผลัดใบ มีโอกาสถูกปกคลุมด้วยเมฆระดับต่ำได้สูง ปกติมักอยู่ระดับยอดเขาและสันเขา ป่าเมฆจะอุดมไปด้วยมอสส์ไม่ว่าบนพื้นหรือบนต้นไม้จึงเรียกอีกอย่างว่า ป่ามอสส์ (mossy forest) ป่ามอสส์มักจะอยู่บนสันเขาที่ซึ่งได้รับความชื้นจากเมฆอย่างมีประสิทธิภาพ
โดยทั่วไป มีแถบเล็กๆของความสูงในสภาพแวดล้อมและบรรยากาศที่เหมาะสำหรับการพัฒนาเป็นป่าเมฆ นี้เป็นลักษณะเมฆหรือหมอกคงอยู่ถาวรที่ระดับต้นไม้ทำให้ลดแสงแดดที่ส่องมาโดยตรง ดังนั้นจึงมีผลกับการคายน้ำรวมถึงการระเหย ต้นไม้ในบริเวณนี้จึงเตี้ยและมีลำต้นหนักกว่าต้นไม้ในป่าที่ระดับความสูงต่ำกว่าในบริเวณเดียวกัน และความชื้นช่วยส่งเสริมพืชอิงอาศัยจำนวนมากมาย เป็นผลให้อุดมไปด้วยมอสส์และเฟิร์นขึ้นปกคลุม และอาจพบกล้วยไม้ได้ เช่นกัน ดินมีความอุดมสมบูรณ์แต่เป็นโคลน น้ำที่ตกลงมาจะอยู่ในรูปของหมอก เมื่อหมอกเกิดการควบแน่นบนใบไม้และตกลงมาบนดินด้านล่าง
นิยามของป่าเมฆสามารถเกิดความคลุมเคลือได้ เนื่องจากหลายๆประเทศไม่ได้ใช้คำนี้ (อาจใช้ ป่า Afromontane และป่าฝนสันเขา หรือในหลายๆพื้นที่ใช้ Peruvian yungas, และ laurisilva ที่เกาะในมหาสมุทรแอตแลนติก) และในบางครั้งป่ากึ่งเขตร้อนและเขตอบอุ่นถ้ามีสภาพทางอุตุนิยมวิทยาที่คล้ายคลึงกันจะถือว่าเป็นป่าเมฆ
ป่าเมฆเขตร้อนและกึ่งเขตร้อนพบได้ในประเทศ:แม้ว่าห่างไกลจากการยอมรับโดยทั่วไปว่าเป็นป่าเมฆจริง ป่าหลายๆแห่งในภูมิภาคอบอุ่นมีความคล้ายคลึงกันมากกับป่าเมฆเขตร้อน คำถูกทำให้สับสนโดยบางครั้งโดยอ้างอิงป่าเมฆในบางประเทศในเขตร้อนนั้นอบอุ่นเพราะสภาพอากาศที่เย็นกว่าในป่าหมอก
บรอนโตเทอเรียม
บรอนโตเทอเรียม ( มีความหมายว่าสัตว์แห่งสายฟ้า) เป็นสกุลของสัตว์เลี้ยงลูกด้วยนมกีบคี่ในยุคก่อนประวัติศาสตร์ที่สูญพันธุ์ไปแล้วสกุลหนึ่งในวงศ์ Brontotheriidae ซึ่งเป็นวงศ์ของสัตว์กินหญ้าที่คล้ายแรดและมีความเกี่ยวพันกับม้า สกุลนี้ได้รับการค้นพบในแถบทวีปอเมริกาเหนือในช่วงปลายของยุค Eocene
ซากที่เหลือของบรอนโตเทอเรียมได้รับการค้นพบในบริเวณรัฐเซาท์ดาโคตาและเนวาดา ในอดีต ชนเผ่าซุกซึ่งเป็นชนเผ่าพื้นเมืองของอเมริกันได้ค้นพบบรอนโตเทอเรียมจากการมาของพายุฝน และเชื่อว่าเมื่อใดที่พวกมันวิ่งอยู่เหนือก้อนเมฆจะทำให้เกิดพายุฝนฟ้าคะนอง และได้เรียกพวกมันว่าม้าแห่งสายฟ้า กระดูกที่ค้นพบโดยชนเผ่าซุกนั้นเป็นกระดูกของฝูงบรอนโตเทอเรียมที่ตายจากการระเบิดของภูเขาไฟในบริเวณเทือกเขาร็อกกีซึ่งยังมีพลังอยู่และปะทุตัวบ่อยในขณะนั้น
ตาม Mihlbachler et al. 2004 สปีชีส์ทั้งหมดที่อยู่ในสกุลบรอนโตเทอเรียม ได้ถูกรวมเข้ากับสกุลเมกะเซร็อบส์ () แต่บางองค์กรไม่ยอมรับการรวมสกุลดังกล่าว
บรอนโตเทอเรียมมีความสูงประมาณ 2.5 เมตร (8.2 ฟุต) ที่บริเวณหัวไหล่ มีลักษณะคล้ายแรดตัวใหญ่ บนจมูกมีเขารูปตัววาย มีปลายทู่ยื่นออกมา
รายชื่อตัวละครในตำนานผู้กล้า ไรดีน
ตัวละครจากเรื่อง ตำนานผู้กล้า ไรดีน ชื่อที่เขียนนามสกุลนำหน้าชื่อ ตามต้นฉบับภาษาญี่ปุ่น และสะกดตามต้นฉบับจากหนังสือการ์ตูน ตัวละครมิได้มีความเกี่ยวข้องกับบุคคลอื่นใด เป็นตัวละครในการ์ตูนเท่านั้น
นักบินของไรดีน นักเรียนโรงเรียนมัธยมปลายปี 1 เป็นนักเรียนที่เรียนดี บุคลิกรูปร่างหน้าตาดี, หนึ่งในสมาชิกหน่วยกระสาขาว
หลังจากที่จุนกิได้ไปดูสถานที่ค้นพบร่องรอยของพ่อของเขาที่เป็นนักโบราณคดีที่หายไป 10 ปีที่แล้วเขาได้พบกำไลไรดีน และเป็นครั้งแรกที่เขาได้เจอกับไรดีน
นักเรียนมัธยมปลายปี 1เธอได้ย้ายมาอยู่ที่โตเกียว เนื่องจากหมู่บ้านมิยะโนะเบะ ของเธอที่จังหวัดอะโอะโมริ? ถูกสัตว์จักรกลทำลาย และได้มาพบกับไซงะ จุนกิ ที่โรงเรียนมัธยมที่เธอเรียนอยู่ บุคลิกเธอเป็นคนเงียบ ๆไม่ค่อยพูดคุยกับใคร เธอมักจะเป็นกำลังใจที่ดีให้กับจุนกิ เธอเป็นคนที่ไซงะ จุนกิ แอบชอบ
ผู้คุ้มครองนักบินไรดีน (เฉพาะไซงะ จุนกิ), เจ้าของที่ทำงานพิเศษของไซงะ จุนกิ, หัวหน้าหน่วยกระสาขาว
เขาเป็นผู้นำของหน่วยกระสาขาว ที่ทำงานและค้นคว้าวิจัยเกี่ยวกับไรดีน เขาได้ใช้ร้าน VC ที่ขายออดิฟายล์แบบหลอดสุญญากาศเป็นที่ทำการ และมีพนักงาน 3 คนซึ่งแต่ละคนล้วนแต่เกี่ยวของกับไรดีนและหน่วยกระสาขาวทั้งสิ้นผู้คุ้มครองนักบินไรดีน (เฉพาะไซงะ จุนกิ), หนึ่งในสมาชิกหน่วยกระสาขาว
แม้จะต้องย้ายออกจากหน่วยไปช่วงหนึ่ง เพราะหลงเชื่อหมอซึ่งจะทำวิจัยโดยจะใช้พลังวิเศษของเธอซึ่งเธอไม่ต้องการ (ซึ่งจริง ๆแล้วเธอก็รู้ว่าตัวเองกำลังถูกหลอก) แต่ไซงะ จุนกิก็ได้เกลี้ยกล่อมให้เธอกลับมาได้สำเร็จ
พ่อแม่ของเธอจากไปตั้งแต่ยังเด็กเนื่องจากอุบัติเหตุเครื่องบินตก และเธอเป็นคนเดี่ยวที่รอดชีวิตมาจากโศกนาฏกรรมในครั้งนั้นและเธอเป็นผู้หญิงที่ตัวสูงมากเลยผู้คุ้มครองนักบินไรดีน (เฉพาะไซงะ จุนกิ), หนึ่งในสมาชิกหน่วยกระสาขาว
มือปืนอาชีพ เขามักเป็นคนที่ทำให้งานเสร็จสมบูรณ์ได้มากขึ้น เขามักจะถูกคนหาว่าหน้าแก่กว่าอายุเพื่อนของไซงะ จุนกิ, นักเรียนโรงเรียนมัธยมปลายปี 1เธอเป็นเพื่อนสมัยเด็กของไซงะ จุนกิ เธอเป็นคนร่าเริง มักจะใส่ใจในทุกเรื่องของไซงะ จุนกิ เธอมักจะขอไซงะ จุนกิซ้อนมอเตอร์ไซกลับบ้าน แต่ช่วงหลัง ๆที่ไซงะได้เข้าไปอยู่ในหน่วยกระสาขาว เธอก็มักจะถูกจุนกิ ปฏิเสธตลอด 
เพื่อนของไซงะ จุนกิ, นักเรียนโรงเรียนมัธยมปลายปี 1 เขาเป็นเพื่อนสนิทของไซงะ จุนกิศัตรูของไซงะ จุนกิ, ชาว Tiketto ร็อกเซลเป็นมนุษย์ที่มาจากดาว Tiketto เป็นผู้ครอบครองกาดิออน　"Gadion" และเขาคิดจะแย่งไรดีนไปจากไซงะ จุนกิ เขาได้เฟสอินไรดีนอยู่ทั้งประมาณ 2 ครั้ง
ศัตรูของไซงะ จุนกิ อันโดเป็นเพื่อนรุ่นเดียวกับมาเอดะซากิ และคิดจะแย่งชิงกำไลไรดีนจากไซงะ จุนกิไปเขาต้องการจะให้ไรดีนหายเงียบไปก่อนมนุษย์ต่างดาวจะได้ไม่มาโจมตีเพื่อแย่งชิงไรดีนแต่กลับถูกร็อกเซลแย่งไปอีกจนได้
===คุจิระโอะกะหน่วยเตือนภัย, หัวหน้างานซ่อมบำรุง
==มนุษย์ต่างดาว =สัตว์เลี้ยงของร็อกเซล จะอยู่กับร็อกเซลตลอดเวลา
พาคิเซทัส
พาคิเซทัส () เป็นวาฬชนิดแรกๆของโลก อาศัยอยู่เมื่อ 50 ล้านปีมาแล้วประมาณยุคเทอร์เชียรี ยาวประมาณ 2 เมตร ใช้ชีวิตอยู่บนบกและในน้ำ เป็นวาฬพวกแรกๆที่รู้จัก รูปร่างตอนอยู่บนบกจะมีรูปร่างคล้ายหมาป่า เขาเชื่อกันว่ามันคือ ปลาวาฬที่วิ่งเดินได้ ชื่อของมันมาจากสถานที่มันถูกค้นพบคือ ปากีสถาน 
thumbnail
ยูอินตาเทอเรียม
ยูอินตาเทอเรียม (อังกฤษ:Uintatherium) ตัวใหญ่เท่าแรด กินพืชเป็นอาหาร อาศัยอยู่ในยุคเทอเชียรีเมื่อประมาณ 40 ล้านปีมาแล้ว ฟอสซิลของมันค้นพบที่แม่น้ำยูอินทา รัฐโคโลราโด สหรัฐอเมริกา ทำให้มันได้ชื่อว่ายูอินตาเทอเรียม ยาวประมาณ 3.5 เมตร และสูงประมาณ 3 เมตร รูปร่างของมันเหมือนแรด แต่ที่จริงแล้วมันเป็นญาติห่างๆของม้า
ดับเบิลเกรฟแอกเซนต์
ดับเบิลเกรฟแอกเซนต์ () เรียกย่อว่า ดับเบิลเกรฟ () เป็นเครื่องหมายเสริมสัทอักษรชนิดหนึ่ง ลักษณะเป็นขีดเล็ก ๆ เฉียงลงขวาสองขีดอยู่เหนืออักษร ( ◌̏ ) ใช้เขียนกำกับอักษรละตินในภาษาโครเอเชีย ภาษาสโลวีเนีย กำกับทั้งอักษรละตินและอักษรซีริลลิกในภาษาเซอร์เบีย บางครั้งก็ใช้ในสัทอักษรสากล
เครื่องหมายนี้ในภาษาโครเอเชีย ภาษาสโลวีเนีย และภาษาเซอร์เบีย ใช้แสดงเสียงวรรณยุกต์ตกลงที่เป็นเสียงสั้น แต่ไม่ค่อยใช้ในชีวิตประจำวัน จะใช้เครื่องหมายนี้เพื่ออธิบายการออกเสียงในภาษาเหล่านี้เท่านั้น สำหรับอักษรซีริลลิก А Е И О Р У ที่เทียบเท่าอักษรละติน A E I O R U ไม่มีอักขระเฉพาะตัวในรูปแบบดับเบิลเกรฟ ต้องประสมขึ้นเองจากตัวผสานดับเบิลเกรฟ (U+030F) เช่น И + ◌̏ = И̏
ในสัทอักษรสากล ดับเบิลเกรฟแอกเซนต์ใช้แทนเสียงวรรณยุกต์ต่ำพิเศษ
DAN DAN โคะโกะโระฮิกะเระเตะกุ
DAN DAN โคะโกะโระฮิกะเระเตะกุ () เป็นซิงเกิลลำดับที่ 4 ของวงเจป็อป ฟีลด์ออฟวิว (FIELD OF VIEW) ออกจำหน่ายในวันที่ 11 มีนาคม พ.ศ. 2539 เพลงดังกล่าวถูกนำไปใช้เป็นเพลงเปิดตลอดการออกอากาศของอะนิเมะเรื่อง "ดราก้อนบอล GT" และเป็นเพลงจบของภาพยนตร์ ดราก้อนบอล วิถีแห่งเจ้ายุทธจักร ในส่วนของยอดขายซิงเกิลดังกล่าวติดอันดับ 4 ในชาร์ตออริคอนประจำสัปดาห์ในสัปดาห์แรกที่ออกจำหน่าย และติดอันดับที่ 44 ประจำชาร์ตออริคอนของปี 2539
เนื้อเพลงของเพลง DAN DAN นี้เขียนโดยนักร้องนำของวงซาร์ด อิซุมิ ซะกะอิ ซึ่งเคยเขียนเพลงให้กับฟิลด์ออฟวิวมาก่อนในสามซิงเกิลก่อนหน้าของฟิลด์ออฟวิว โดยเนื้อเพลงในเพลงนี้ไม่มีความเกี่ยวข้องใด ๆ เกี่ยวกับดราก้อนบอลเลย แต่เนื้อเพลงมีเนื้อหาเกี่ยวกับการสารภาพความรักให้กับอย่างอื่นที่สำคัญกว่า อย่างไรก็ดีเพลงดังกล่าวได้ถูกนำไปแปลเป็นหลายภาษาและบางภาษาก็เลือกที่จะใส่เนื้อเพลงที่มีความหมายเกี่ยวกับดราก้อนบอลลงไป ภายหลังซาร์ดได้ร้อง Cover เพลงนี้ในอัลบั้ม ทูเดย์อีสอะนาเธอร์เดย์ () ของตนเองโดยเวอร์ชัน Cover ดังกล่าวเรียบเรียงโดยไดสุเกะ อิเกะดะ และในส่วนของเวอร์ชันต้นฉบับของฟิลด์ออฟวิวเรียบเรียงโดยฮายามะ ทาเคชิ
ในช่วงที่เพลงนี้ออกวางจำหน่าย จุง อะเบะ () ได้ออกจากวงไป ทำให้บนปกของซิงเกิลดังกล่าวมีสมาชิกเพียงสามคนจากสี่คน ทั้งสามคนได้แสดงในรายการมิวสิกสเตชันของทีวีอาซาฮีเพื่อโปรโมตซิงเกิล และในพีวีก็ปรากฏพวกเขาเพียงสามคน โดยพีวีดังกล่าวถ่ายในห้องสมุดของมหาวิทยาลัยโคกะคุอิน แสดงภาพเด็กสาวเปิดหนังสือที่หน้าปกชื่อ FIELD OF VIEW แล้วเชื่อมไปยังภาพการแสดงในพีวีของพวกเขา
ในเวอร์ชันภาษาอื่น ได้ถูกมาร้องเพลงถึง 11 ภาษาคือ จีน, อังกฤษ, เยอรมัน, อิสราเอล, โปรตุเกสบราซิล, โปรตุเกสยุโรป, สเปนเม็กซิโก, สเปนชิลี, สเปนกัสติยา, กาตาลา, บาสก์, กาลิเซีย, เกาหลี และไทย โดยประเทศไทยเคยวางจำหน่ายในอัลบั้ม ปาร์ตี้การ์ตูนดังชุดที่ 1 ซึ่งเป็นรวมเพลงแปลงจากอะนิเมะที่ฉายทางช่อง 9 ในขณะนั้น
ยูแชนเนล
ยูแชนเนล (You Channel) เป็นช่องโทรทัศน์เพลง ของบริษัท อาร์เอส จำกัด (มหาชน) ออกอากาศทาง ดาวเทียม ไทยคม 5 ในระบบ ซี-แบนด์ เคยู-แบนด์ ดีทีวี ช่อง 37 และ เคเบิลทีวีไทยทั่วประเทศ ตลอด 24 ชั่วโมง เริ่มออกอากาศตั้งแต่วันที่ 1 สิงหาคม พ.ศ. 2552 เป็นช่องที่นำเสนอเกี่ยวกับเพลงในแนววัยรุ่น ตามคำขวัญว่า "เพื่อนคุณ 24 ชั่วโมง" ภายหลังวันที่ 1 พฤศจิกายน 2555 ยู แชนเนล ปรับโลโก้ใหม่ และเปลี่ยนสโลแกนใหม่เป็น "โทรทัศน์ดนตรีอันดับ1ในประเทศไทย รักเพลง รัก ยู แชนเนล" 
ปัจจุบัน ยู แชนแนล ได้ยุติการออกอากาศเมื่อวันที่ 2 กรกฎาคม 2561 และแทนที่เป็นช่อง Series Channel
ยู แชนเนล เริ่มออกอากาศเมื่อวันที่ 1 สิงหาคม พ.ศ. 2552 ออกอากาศเป็นครั้งแรกที่ ดีทีวี ช่อง 19 ทางจานดาวเทียม ไทยคม 5 ระบบ ซี-แบนด์ คลื่นความถี่ 3585 V 26667 และทางเคเบิลทีวีไทยทั่วประเทศ โดยเช่าสัมปทานสัญญาณดาวเทียมกับ บริษัท เอ็มวี เทเลวิชั่น (ไทยแลนด์) จำกัด (เอ็มวีทีวี) เป็นช่องที่นำเสนอรายการมิวสิกวิดีโอเพลง และเป็นการสร้างปรากฏการณ์ให้กับวงการเพลงไทย ได้หันมาให้ความสำคัญในการทำมิวสิควิดีโอมากขึ้น ต่อมา 1 มกราคม พ.ศ. 2553 ยู แชนเนล ได้เปลี่ยนช่องทางใหม่ โดยจานเหลือง ดีทีวี ย้ายจากช่อง 19 มาอยู่ที่ช่อง 37 จานดาวเทียม ไทยคม 5 ซี-แบนด์ ย้ายจากคลื่นเดิม 3585 V 26667 มาอยู่ที่คลื่นความถี่ใหม่ 3960 V 30000 และได้หมดสัญญาสัมปทานช่องสัญญาณดาวเทียมกับเอ็มวีทีวี บริษัท อาร์เอส จำกัด (มหาชน) ผู้ผลิดรายการโทรทัศน์เคเบิลทีวีดาวเทียม ที่ออกอากาศผ่านจานดาวเทียม ไทยคม 5 ซี-แบนด์ คลื่นความถี่ 3960 V 30000 ดีทีวี ช่อง 37 และเคเบิลทีวีไทยทั่วประเทศ ได้นำช่อง ยู แชนเนล ไปออกอากาศในช่องของอาร์เอส แล้วเมื่อวันที่ 2 กรกฎาคม 2561 ช่อง ยู แชนแนล ได้ยุติออกอากาศ และแทนที่ด้วยช่อง ซีรีส์ แชนแนล ไป
ซึ่ง Series Channel เป็นช่องที่นำเสนอซีรีย์ต่างๆมากมายจากทั่วทุกมุมโลก , พร้อมภาพยนตร์ไทยและต่างประเทศ
ปัจจุบัน ยู แชนเนล เป็นช่องรายการเพลงวัยรุ่น ของอาร์เอส สามารถรับชมได้ผ่าน3ช่องทาง
โรเจอร์ แซนเชซ
โรเจอร์ แซนเชซ () หรือเป็นที่รู้จักในชื่อ โรเจอร์ เอส. () และ ดิเอสแมน () เกิดเมื่อวันที่ 1 มิถุนายน ค.ศ. 1967 ในควีนส์ รัฐนิวยอร์ก เป็นดีเจแนวเฮาส์ชาวอเมริกัน เจ้าของรางวัลแกรมมี่ มีเพลงฮิตติดชาร์ตหลายเพลงในยุโรปและทั่วโลก เมื่อวันที่ 28 ตุลาคม ค.ศ. 2009 นิตยสารดีเจ ประกาศผลท็อป 100 ดีเจ ประจำปี โดยแซนเชซติดอยู่ที่อันดับ 60
แลมบีโอซอรัส
แลมบีโอซอรัส แลมเบ () เป็นไดโนเสาร์มีหงอนรูบหมวกอยู่บนหัว กินพืชเป็นอาหาร รักสงบ ภายในหงอนกลวง เพื่อใช้ส่งเสียงร้องเรียกเพื่อนๆของมัน คล้ายๆกับพาราซอโรโลฟัส ชื่อมีความหมายว่ากิ้งก่าแห่งแลมบี ยาวประมาณ 10 เมตร ค้นพบฟอสซิลที่ทวีปอเมริกาเหนือ อาศัยอยู่ในยุคครีเทเชียสตอนปลายเมื่อประมาณ 75-80 ล้านปีก่อน
เลกซ์ คัชชินสกี
เลกซ์ อเลกซานเดอร์ คัชชินสกี () (18 มิถุนายน ค.ศ. 1949 - 10 เมษายน ค.ศ. 2010) เป็นอดีตประธานาธิบดีโปแลนด์ระหว่างปี 2005 ถึง 2010 เป็นนักการเมืองพรรค Prawo i Sprawiedliwość (Law and Justice, PiS) คัชชินสกีดำรงตำแหน่งนายกเทศมนตรีกรุงวอร์ซอระหว่างปี 2002 ถึงเดือนธันวาคม 2005 เขามีฝาแฝดเป็นอดีตนายกรัฐมนตรีโปแลนด์ชื่อ จาโรสลอว์ คัชชินสกี
คาซีนสกีและภริยา มาเรีย เสียชีวิตจากประสบอุบัติเหตุขณะนักบินนำ เครื่องบิน Tu-154 ลงจอดที่สนามบิน แคว้นสโมเลนสค์ ประเทศรัสเซีย
ไซน์แรปเตอร์
ไซน์แรปเตอร์ () เป็นไดโนเสาร์กินเนื้อชนิดหนึ่ง ชื่อของมันมีความหมายว่าราชาหัวขโมยแห่งจีน ค้นพบฟอสซิลที่ประเทศจีนในปีค.ศ. 1987 ยาวประมาณ 6 เมตร อาศัยอยู่ในยุคจูแรสซิกตอนปลานเมื่อประมาณ 160 ล้านปีก่อน
คณะบริหารธุรกิจ มหาวิทยาลัยรังสิต
คณะบริหารธุรกิจ มหาวิทยาลัยรังสิต เป็นคณะที่ใหญ่ที่สุดและมีจำนวนนักศึกษาในคณะมากที่สุดของมหาวิทยาลัยรังสิต โดยเปิดรับนักศึกษารุ่นแรกตั้งแต่ปีการศึกษา 2529 ในนามของวิทยาลัยรังสิต ซึ่งต่อมาได้รับการเปลี่ยนประเภทเป็นมหาวิทยาลัย เมื่อวันที่ 31 กรกฎาคม พ.ศ. 2533 โดยรับผิดชอบในการผลิตบัณฑิตทั้งหมด 6 สาขาวิชา คือ สาขาวิชาการบัญชี สาขาวิชาการเงินการธนาคาร สาขาวิชาการจัดการ สาขาวิชาคอมพิวเตอร์ธุรกิจ สาขาวิชาการตลาด และสาขาวิชาการบริหารอุตสาหกรรม ซึ่งทุกสาขาวิชาจะใช้ชื่อปริญญาบริหารธุรกิจบัณฑิต และได้รับรองมาตรฐานการศึกษาโดยทบวงมหาวิทยาลัย เมื่อวันที่ 1 มิถุนายน พ.ศ. 2532 ต่อมาในปีการศึกษา 2545 มหาวิทยาลัยรังสิตได้ก่อตั้งวิทยาลัยบริหารธุรกิจและรัฐกิจขึ้น ประกอบด้วย 2 คณะ และ 1 สถาบัน คือ คณะบริหารธุรกิจ คณะบัญชี และสถาบันรัฐประศาสนศาสตร์หัวหน้าหลักสูตร MBA
หัวหน้าหลักสูตร DBA
อเมริกันอันตราย
อเมริกันอันตราย () เป็นนวนิยายเชิงการเมืองในปี ค.ศ. 1958 ของยูจีน เบอร์ดิกและวิลเลียม เลดเดอเรอร์ ถือเป็นนวนิยายขายดีในช่วงเวลานั้นและยังคงมีการตีพิมพ์อยู่ มีเรื่องราวเกี่ยวกับชาวอเมริกันในประเทศเอเซียตะวันออกเฉียงใต้ที่ต่อสู้กับคอมมิวนิสต์ ซึ่งต่อมาต้องพ่ายแพ้อันเป็นผลเนื่องมาจากความหยิ่งยะโสและการปฏิเสธที่จะเรียนรู้และเข้าใจวัฒนธรรมท้องถิ่น ในบทประพันธ์มีเรื่องเกี่ยวกับประเทศสมมติที่ชื่อ สารขัณฑ์ ประเทศในเอเชียตะวันออกเฉียงใต้ที่คล้ายกับพม่าหรือประเทศไทย และพูดเป็นนัยพาดพิงถึงเวียดนาม
ต่อมาในปี ค.ศ. 1963 เรื่องราวในนวนิยายได้นำมาสร้างเป็นภาพยนตร์ กำกับโดยจอร์จ อิงลันด์ บทภาพยนตร์โดยสจ๊วต สเติร์น นำแสดงโดยมาร์ลอน แบรนโดที่รับบทเป็นแฮร์ริสัน คาร์เตอร์ แม็กไวต์ นอกจากนี้ ม.ร.ว. คึกฤทธิ์ ปราโมช รับบทเป็นนายกรัฐมนตรีประเทศสารขัณฑ์ ซึ่งต่อมาในปี ค.ศ. 1975 ม.ร.ว. คึกฤทธิ์ ปราโมช ได้เข้ารับตำแหน่งนายกรัฐมนตรีคนที่ 13 ของประเทศไทย
ฉบับภาพยนตร์ได้รับการเสนอชื่อเข้าชิงรางวัลลูกโลกทองคำ ในสาขานักแสดงนำชายยอดเยี่ยมและผู้กำกับยอดเยี่ยม
สารขัณฑ์ () เป็นชื่อประเทศสมมติในนวนิยายเรื่องดังกล่าว และภาคต่อชื่อ "Sarkhan" แต่งโดย William Lederer และ Eugene Burdick โดยในเรื่อง อเมริกันอันตราย ได้รับการสร้างเป็นภาพยนตร์ภาพยนตร์เรื่อง "The Ugly American" (1963) นำแสดงโดย มาร์ลอน แบรนโด โดยมี หม่อมราชวงศ์คึกฤทธิ์ ปราโมช รับบทเป็นนายกรัฐมนตรีประเทศสารขัณฑ์ (ในฉบับแปล ใช้ชื่อประเทศเป็น "ซาคาน")
ในนิยายทั้งสองเรื่อง ประเทศสารขัณฑ์ตั้งอยู่ในเอเชียตะวันออกเฉียงใต้ ระหว่างประเทศพม่ากับประเทศไทย ตอนเหนือติดประเทศจีน และมีบางส่วนติดกับประเทศเวียดนาม มีประชากรประมาณ 20 ล้านคน มีเมืองหลวงคือกรุงไฮโด (ไฮโธ) ซึ่งหันหน้าไปทางมหาสมุทรแปซิฟิก (ซึ่งเป็นไปไม่ได้ในทางภูมิศาสตร์) โดยสถานการณ์ภายในประเทศค่อนข้างวุ่นวาย
ประเทศสารขัณฑ์ถูกนำมาใช้เชิงเปรียบเทียบถึงประเทศไทย เพื่อต้องการเลี่ยงการออกชื่อประเทศไทยโดยตรง
ค่างสะโพกขาว
ค่างสะโพกขาว (อังกฤษ: Delacour's langur, Delacour's leaf monkey; ) ค่างชนิดหนึ่ง
มีรูปร่างหน้าตาเหมือนกับค่างชนิดอื่น ๆ ที่พบในภูมิภาคอินโดจีน ขนตามลำตัวเป็นสีดำสนิท มีลักษณะเด่นคือ มีขนสีขาวปกคลุมตามลำตัวตั้งแต่มุมปากถึงใบหู หางยาว ขนหางของค่างสะโพกขาวจะแตกต่างไปจากค่างชนิดอื่น คือ ยาวและฟูคล้ายหางของกระรอกมีขนสีขาวปกคลุมบริเวณสะโพกลงมาจนถึงเหนือหัวเข่า ลูกที่เกิดใหม่มีขนสีทองเหมือนเช่นค่างชนิดอืนที่อยู่ในสกุล "Trachypithecus" ทั่วไป
มีความยาวลำตัวและหัว 55-83 เซนติเมตร ความยาวหาง 81-86 เซนติเมตร ปัจจุบัน ค่างสะโพกขาวพบได้เพียงแค่ป่าลึกทางตอนเหนือของเวียดนามเท่านั้น มีพฤติกรรมมักอาศัยรวมกันเป็นฝูงเล็ก ๆ ประมาณ 3-6 ตัว ออกหากินในเวลากลางวัน กินใบไม้ชนิดต่าง ๆ เป็นอาหาร อาศัยอยู่บนต้นไม้สูงมากจากพื้น โดยหลับนอนตามถ้ำหรือที่ปลอดภัยตามหุบเขาหรือเทือกเขาหินปูน ข้อมูลทางวิชาการเกี่ยวกับค่างชนิดนี้ยังมีอยู่น้อยมาก เนื่องจากหายากและจำนวนประชากรลดลงอย่างรวดเร็ว ซึ่งปัจจุบัน เชื่อว่ามีจำนวนประชากรเหลือน้อยกว่า 320 ตัวเท่านั้นเอง
ค่างจมูกเชิดตังเกี๋ย
ค่างจมูกเชิดตังเกี๋ย () เป็นค่างชนิดหนึ่ง มีชื่อวิทยาศาสตร์ว่า "Rhinopithecus avunculus"
จัดเป็นค่างขนาดใหญ่ชนิดหนึ่ง โดยตัวผู้มีความยาวลำตัวและหัวประมาณ 65 เซนติเมตร ความยาวหาง 85 เซนติเมตร ในขณะที่ตัวเมีย 54 เซนติเมตร และมีความยาวหาง 65 เซนติเมตร ตัวผู้มีน้ำหนัก 14 กิโลกรัม ตัวเมีย 8.5 กิโลกรัม
มีลักษณะเด่นคือ ขนที่บริเวณหัวไหล่ แขนด้านนอก หลังโคนขามีสีน้ำตาลเข้มถึงดำ ส่วนล่างของลำตัวมีสีเหลืองอ่อน ใบหน้ามีสีฟ้า ริมฝีปากสีชมพู หางยาวสีขาว ลูกที่เกิดใหม่ขนตามลำตัวจะเป็นสีขาวหรือเทาอ่อน ก่อนจะค่อย ๆ เปลี่ยนเป็นสีดำเมื่อโตขึ้นตามวัย
ค่างจมูกเชิดตังเกี๋ย พบได้เฉพาะทางตอนเหนือของเวียดนามเท่านั้น โดยอาศัยอยู่ตามป่าทึบตามเทือกเขาหินปูน ที่มีความสูงตั้งแต่ 200-1,200 เมตร จากระดับน้ำทะเล อาหารหลักได้แก่ ผลไม้, ใบไม้ และเมล็ดพืช ออกหากินในเวลากลางวัน อาศัยอยู่กันเป็นฝูงประมาณ 25 ตัว จากการศึกษาพบว่ามีเสียงร้องที่ดังมาก และปัจจุบันพบว่ามีจำนวนประชากรเหลือเพียงไม่เกิน 250 ตัวเท่านั้น
ซุเปอร์เฟอร์รีแอนิมัลส์
ซุเปอร์เฟอร์รีแอนิมัลส์ () เป็นวงร็อกจากเวลส์ก่อตั้งวงใน คาร์ดิฟฟ์ ตั้งแต่ปี 1993 ประกอบด้วยสมาชิกด้วย กริฟ ริส (ร้องนำ, กีตาร์), ฮิว เบนฟอร์ด (กีตาร์, ร้องประสาน), กิโต ไพรซ์ (เบส), เชียน คีแรน (คีย์บอร์ด, ซินธิไซเซอร์, หลากหลายเครื่องดนตรีอิเล็กทรอนิกส์, กีตาร์กับร้องประสาน เป็นครั้งคราว) และ ดาฟวิด เอียอัน (กลอง, ร้องประสาน)
WE GOTTA POWER
WE GOTTA POWER () เป็นเพลงประกอบการ์ตูนแอนิเมชัน "ดราก้อนบอล Z" ซึ่งเป็นเพลงแนว เจ-ป็อป ที่ขับร้องโดย ฮิโรโนบุ คาเงยามะ และเริ่มใช้เป็นเพลงประกอบทีวีแอนิเมชันครั้งแรกเมื่อวันที่ 21 พฤศจิกายน ค.ศ.1993 ที่ประเทศญี่ปุ่น
ชา-ลาเฮด-ชา-ลา
ชา-ลาเฮด-ชา-ลา (; Cha-La Head-Cha-La) เป็นเพลงแรกที่ใช้เปิดอนิเมะชุด "ดราก้อนบอล Z" และเป็นซิงเกิลชุดที่สิบห้าของฮิโรโนบุ คาเงยามะ นักร้องชาวญี่ปุ่น เพลงนี้จำหน่ายในประเทศญี่ปุ่นเท่านั้น โดยวางแผงเป็นไวนิล เทปคาสเซ็ต และมินิซีดี ตั้งแต่วันที่ 1 พฤษภาคม ค.ศ. 1989 พร้อมกับเพลงปิดอนิเมะเรื่องเดียวกัน เพลงนี้ได้ใช้เปิดสองร้อยตอนแรกของอนิเมะโทรทัศน์ และใช้เปิดภาพยนตร์เก้าเรื่องแรก นอกจากนี้ เพลงยังได้รับการบันทึกเป็นภาษาต่างประเทศอีกหลายภาษา ฉบับภาษาอังกฤษนั้นคาเงยามะขับร้องเอง และรวมอยู่ในอัลบั้มประมวลเพลงเอกของเขาชื่อ "Mixture" เริ่มจำหน่ายเมื่อปี ค.ศ. 1996
คาเงยามะได้อ่านหนังสือมังงะ "ดราก้อนบอล" ในนิตยสาร "โนเน็นจัมป์" มาระยะหนึ่งแล้วก่อนที่เขาจะได้รับข้อเสนอให้ขับร้องเพลงนี้ เขากล่าวว่า ตนรู้สึกประหลาดใจมากที่ได้หน้าที่ดังกล่าว คาเงยามะถือว่า เพลงนี้เป็นผลงานยอดเยี่ยมของตน เพราะใครร้องเพลงนี้แล้วก็มีความสุขเสมอไปในปี 2005 มีการเรียกคาเงยามะให้มาบันทึกเพลง "ชา-ลาเฮด-ชา-ลา" ฉบับใหม่ เรียก "ชา-ลาเฮด-ชา-ลา (ฉ. 2005)" ซึ่งมีองค์ประกอบแตกต่างจากฉบับเดิมโดยสิ้นเชิง ฉบับใหม่เผยแพร่พร้อมกับเพลง "วีกอตทาเพาเวอร์ (ฉ. 2005)" ซึ่งเป็นฉบับใหม่ของเพลง "วีกอตทาเพาเวอร์" และคาเงยามะขับร้องเช่นกัน นอกจากนี้ ไอทูนส์ยังจำหน่ายเพลงดังกล่าวฉบับที่คาเงยามะคัฟเวอร์ตัวเองและมีรูปคาเงยามะอยู่บนปก แต่ไอทูนส์ตัดเพลง "Cha-La Head-Cha-La (mobi[le-re]make version)" ออกไป "ชา-ลาเฮด-ชา-ลา" ฉบับ 2005 นี้ใช้เป็นเพลงประกอบวิดีโอเกม "Super Dragon Ball Z" ที่จำหน่ายในอีกสี่เดือนถัดมา และได้อันดับ 118 บนผังออริคอนตั้งแต่เพลง "ชา-ลาเฮด-ชา-ลา" เผยแพร่ ศิลปินหลายคนได้คัฟเวอร์เพลงนี้ เช่น ในปี ค.ศ. 2001 Anipara Kids ได้คัฟเวอร์ไว้ในอัลบั้ม "Club Ani para presents: Ani para Best & More" และในปี ค.ศ. 2004 Tora + R-SEQ คัฟเวอร์ไว้ในอัลบั้มรวมเพลงที่ชื่อ "Anime Trance 2"
มาคะฟุชิกิ แอดเวนเจอร์!
มาคะฟุชิกิ แอดเวนเจอร์! () เป็นเพลงประกอบการ์ตูนแอนิเมชัน "ดราก้อนบอล" ซึ่งเป็นเพลงแนว เจ-ป็อป ที่ขับร้องโดยฮิโรกิ ทาคาฮาชิ และได้วางจำหน่ายในรูปของแผ่นเสียงในช่วงมีนาคม ค.ศ.1986 และอีกครั้งในรูปของซีดี 8 ซม. เมื่อวันที่ 8 มีนาคม ค.ศ.1998 ที่ประเทศญี่ปุ่น และได้นำเพลง "โรแมนติกอาเงรุ โย" ที่ขับร้องโดย อุชิโอะ ฮาชิโมโตะ มาร่วมเข้าไว้ด้วยกันในปีค.ศ. 1998 กลุ่มอนิเมทัล ได้จัดวางจำหน่ายโดยใช้ปก "มาคะฟุชิกิ แอดเวนเจอร์!" เป็นส่วนหนึ่งในอัลบั้มของพวกเขา โดยใช้ชื่อว่า "This is Japanimetal Marathon"
ในปีค.ศ. 2005 ทาคาฮาชิได้ถูกเรียกกลับเพื่อมาบันทึกเสียงในเวอร์ชันใหม่ โดยใช้ชื่อในเวอร์ชันนี้ว่า "มาคะฟุชิกิ แอดเวนเจอร์! (2005 Ver.)" ผลงานชุดนี้ได้ถูกวางจำหน่ายคู่กันกับผลงานบันทึกรีเรคคอร์ดใหม่อย่าง "เมซาเซะ เทนคาอิจิ", "ดราก้อนบอลเด็นเซทสึ" และ "อาโออิ ทาบิบิโตะทาจิ" ซึ่งเป็นเพลงประกอบจากเรื่องดราก้อนบอลโดยปกเวอร์ชันเซลฟ์โคเวอร์ได้ปรากฏภาพของทาคาฮาชิที่ได้ขับร้องในวันเดียวกันกับวันที่วางจำหน่ายด้วย
ซางามิฮาระ
ซางามิฮาระ () เป็นเมืองใหญ่อันดับที่ 3 ของจังหวัดคานางาวะ รองมาจากเมืองโยโกฮามะและคาวาซากิ ตั้งอยู่ทางใต้ของกรุงโตเกียว และเมื่อวันที่ 1 เมษายน พ.ศ. 2553 รัฐบาลญี่ปุ่นได้ยกฐานะขึ้นเป็นเขตการปกครองรูปแบบพิเศษ
โอกายามะ (เมือง)
เมืองโอกายามะ () เป็นเมืองเอกของจังหวัดโอกายามะ ตั้งอยู่ทางใต้ของกรุงโตเกียว และเมื่อวันที่ 1 เมษายน พ.ศ. 2552 รัฐบาลญี่ปุ่นได้ยกฐานะขึ้นเป็นเขตการปกครองรูปแบบพิเศษ
ชิซูโอกะ (เมือง)
นครชิซูโอกะ () เป็นเมืองหลักของจังหวัดชิซูโอกะ รัฐบาลญี่ปุ่นได้ยกฐานะขึ้นเป็นนคร เมื่อ 1 เมษายน พ.ศ. 2548 ประกอบด้วยเขต 3 เขต
นครชิซูโอกะตั้งอยู่ในจังหวัดชิซูโอกะ ในมุมมองของระเบียงโทไกโด นครชิซูโอกะจะอยู่กึ่งกลางระหว่างโตเกียวกับนาโงยะ การผนวกเมืองชิมิซุเข้าเป็นเขตหนึ่งของชิซูโอกะในปี พ.ศ. 2546 ทำให้ชิซูโอกะเป็นนครที่มีเขตเมืองกว้างที่สุดในญี่ปุ่น ระหว่างปี 2546-2547
นีงาตะ (เมือง)
นีงาตะ หรือ นีกาตะ () เป็นเมืองเอกของจังหวัดนีงาตะ
วันที่ 1 เมษายน พ.ศ. 2550 ยกฐานะขึ้นเป็นนครที่ตั้งขึ้นโดยข้อบัญญัติ
นีงาตะประกอบด้วย 8 เขตนับตั้งแต่ 1 เมษายน พ.ศ. 2550 ได้แก่
นกกระเรียน
นกกระเรียน เป็นนกขนาดใหญ่ คอและขายาว อยู่ในอันดับ Gruiformes และวงศ์นกกระเรียน (Gruidae) มี 15 ชนิด คล้ายนกกระสาแต่เวลาบินนกกระเรียนจะเหยียดคอตรง ไม่งอพับมาด้านหลังเหมือนนกกระสา นกกระเรียนอาศัยอยู่ทั่วโลกยกเว้นทวีปแอนตาร์กติกาและทวีปอเมริกาใต้
นกส่วนมากไม่ถูกคุกคามมากนัก ยกเว้นบางชนิดที่ถูกคุกคามจนวิกฤติ เช่น นกกระเรียนกู่
นกกระเรียนเป็นนักกินตามโอกาส อาหารจะเปลี่ยนไปตามฤดูกาลและความต้องการสารอาหาร อาหารจะเป็นตั้งแต่ สัตว์ฟันแทะตัวเล็ก ๆ ปลา สัตว์สะเทินน้ำสะเทินบก และแมลง จนถึง ธัญพืช ลูกไม้ และพืช
มีการแสดงท่าทางที่ซับซ้อนและส่งเสียงร้องเพื่อการเกี้ยวพาราสีหรือที่เรียกว่า เต้นระบำ ในขณะที่คนทั่วไปคิดว่านะกระเรียนมีคู่ตัวเดียวไปจนตาย จากงานวิจัยทางวิทยาศาสตร์ล่าสุดแสดงว่านกเหล่านี้มีการเปลี่ยนคู่ในช่วงชีวิตของมัน อาจเป็นในช่วง 10 หลัง ๆ นกกระเรียนสร้างรังแบบยกพื้นในน้ำตื้นและมักจะวางไข่สองครั้ง พ่อแม่จะช่วยกันเลี้ยงดูลูก ลูกนกจะอยู่กับพ่อแม่จนกระทั่งฤดูผสมพันธุ์ถัดไป
บางชนิดเป็นนกอพยพทางไกล แต่ไม่ใช่ทุกชนิด นกกระเรียนชอบอยู่เป็นฝูงขนาดใหญ่
มี 15 สปีชีส์ใน 4 สกุล:
วงศ์ย่อย BALEARICINAE - นกกระเรียนหัวมงกุฎ
วงศ์ย่อย GRUINAE - นกกระเรียนทั่วไป
ซอโรเพกาแนกซ์
ซอโรเพกาแนกซ์ () ชื่อมีความหมายว่านายพรานล่าซอโรพอด เป็นไดโนเสาร์กินเนื้อที่ใหญ่ที่สุดในยุคจูแรสซิก ยาวประมาณ 13 เมตร(ยาวกว่าTyranosaurus rex) และหนักประมาณ 3-5 ตัน อยู่ในตระกูลอัลโลซอร์(allosauroids) มีเขี้ยวยาวถึง 25 เซนติเมตร ไว้สำหรับบดกระดูกเช่นเดียวกับไทรันโนซอรัส ค้นพบในรัฐโอคลาโฮมา ส่วนกระดูกขาอ่อนกระดูกสันหลังหลายหางและกระดูกสะโพกมีการพบในภาคเหนือของรัฐนิวเม็กซิโก ของประเทศสหรัฐอเมริกา
มันถูกพบครั้งแรกเมื่อปี 1995 โดย ดร.คลัช ในครั้งแรกที่ดร.คลัช ค้นพบฟอสซิลยังไม่สมบูรณ์ แต่ในปี 2003 ได้มีการค้นพบฟอสซิลกระดูกเพิ่ม ซึ่งประมาณการความยาวได้ 11-13 เมตร หนักประมาณ 3-5ตัน สูง 4เมตร 
ซอโรเพกาแนกซ์ เป็นสัตว์กินเนื้อขนาดใหญ่สุดของยุคจูแรสซิก โดยคำนวณจากซากฟอสซิลที่พบในรัฐโอคลาโฮมา และ รัฐนิวเม็กซิโก ซอโรเพกาแนกซ์มีขนาดใหญ่กว่า อัลโลซอรัสและทอร์วอซอรัส คู่แข่งร่วมยุคของมัน มันจะล่าซอโรพอดขนาดใหญ่อย่างดิปโพลโดคัสเป็นอาหาร ดั่งสมญานามของมันที่ได้ชื่อว่า พรานล่าซอโรพอด แต่เนื่องด้วยการที่มันพัฒนาตัวให้ใหญ่จนเกินไป ทำให้มันอยู่ได้แค่ไม่กี่ล้านปีแล้วสูญพันธุ์ไป และด้วยการที่กระดูกของมันมีการค้นพบน้อยมาก จึงอาจทำให้มันถูกยุบหรือเปลี่ยนแปลงรูปร่างในอนาคต
ไอเบตยูวิล
ไอเบตยูวิล () เป็นรายการที่ถ่ายทอดถ่ายอินเทอร์เน็ต ซึ่งต่อมาออกอากาศทางเอ็มทีวี มีเรื่องราวเกี่ยวกับท้าทายผู้คนโดยให้เงินในการทำเรื่องบ้าบิ่น ในปี 2008 รายการออกอากาศซ้ำทางช่อง สไปก์ รายการสร้างสรรค์โดยมอร์แกน สเปอร์ล็อก ซึ่งต่อมาโด่งดังจากรายการ "Super Size Me"
รายการมีพิธีกรคือ สเปอร์ล็อก และนักดนตรี นางแบบ วิลลา ฟอร์ด และนักดนตรี ไจฟ์ โจนส์ รวมถึงดาราตลก ก็อดเฟรย์และเอสเชอร์
เขาอู่ไถ
เขาอู่ไถ () คือแหล่งมรดกโลกที่ตั้งอยู่ในเขตภูเขา มณฑลชานซี ประเทศสาธารณรัฐประชาชนจีน เป็นหนึ่งในสี่ภูเขาอันศักดิ์สิทธิ์ทางพุทธศาสนาของจีน (ประกอบด้วยภูเขาอู่ไถ ภูเขาจิ่วหฺวา ภูเขาเอ๋อเหมย์หรือง้อไบ๊ และภูเขาผู่ถัว) ณ ภูเขาอู่ไถแห่งนี้เป็นที่ประทับของพระมัญชุศรีโพธิสัตว์ ธรรมราชกุมารในคติของพระพุทธศาสนามหายาน
เขาอู่ไถได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 33 เมื่อปี พ.ศ. 2552 ที่เมืองเซบียา ประเทศสเปน ด้วยข้อกำหนดและหลักเกณฑ์ในการพิจารณา ดังต่อไปนี้
ประเทศเกาหลีใต้ในเอเชียนเกมส์ 2006
ประเทศเกาหลีใต้ เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) จะจัดขึ้นที่ โดฮา กาตาร์ ระหว่างวันที่ 1 ธันวาคม ถึง 15 ธันวาคม พ.ศ. 2549
รัฐกาตาร์ในเอเชียนเกมส์ 2006
รัฐกาตาร์ เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) จะจัดขึ้นที่ โดฮา กาตาร์ ระหว่างวันที่ 1 ธันวาคม ถึง 15 ธันวาคม พ.ศ. 2549
ประเทศกัมพูชาในเอเชียนเกมส์ 2006
ประเทศกัมพูชา เข้าร่วมแข่งขันกีฬาเอเชียนเกมส์ครั้งที่ 15 ค.ศ. 2006 (พ.ศ. 2549) ซึ่งจัดขึ้นที่กรุงโดฮา ประเทศกาตาร์ ระหว่างวันที่ 1 ธันวาคม ถึง 15 ธันวาคม พ.ศ. 2549
ประเทศพม่าในเอเชียนเกมส์ 2006
ประเทศพม่า เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) จะจัดขึ้นที่ โดฮา กาตาร์ ระหว่างวันที่ 1 ธันวาคม ถึง 15 ธันวาคม พ.ศ. 2549
สาธารณรัฐฟิลิปปินส์ในเอเชียนเกมส์ 2006
สาธารณรัฐฟิลิปปินส์ เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) จะจัดขึ้นที่ โดฮา กาตาร์ ระหว่างวันที่ 1 ธันวาคม ถึง 15 ธันวาคม พ.ศ. 2549
ประเทศสิงคโปร์ในเอเชียนเกมส์ 2006
ประเทศสิงคโปร์ เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) ซึ่งจัดขึ้นที่กรุงโดฮา ประเทศกาตาร์ ระหว่างวันที่ 1 ธันวาคม ถึง 15 ธันวาคม พ.ศ. 2549
ประเทศเวียดนามในเอเชียนเกมส์ 2006
ประเทศเวียดนาม เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) ซึ่งจัดขึ้นที่กรุงโดฮา ประเทศกาตาร์ ระหว่างวันที่ 1 ธันวาคม ถึง 15 ธันวาคม พ.ศ. 2549
ประเทศลาวในเอเชียนเกมส์ 2006
ประเทศลาว เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) จะจัดขึ้นที่กรุงโดฮา ประเทศกาตาร์ ระหว่างวันที่ 1 ธันวาคม ถึง 15 ธันวาคม พ.ศ. 2549
ประเทศไทยในเอเชียนเกมส์ 2006
ประเทศไทย เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) จะจัดขึ้นที่ โดฮา กาตาร์ ระหว่างวันที่ 1 ธันวาคม ถึง 15 ธันวาคม พ.ศ. 2549
รัฐบรูไนดารุสซาลามในเอเชียนเกมส์ 2006
รัฐบรูไนดารุสซาลาม เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) จะจัดขึ้นที่ โดฮา กาตาร์ ระหว่างวันที่ 1 ธันวาคม ถึง 15 ธันวาคม พ.ศ. 2549
ไซคาเนีย
ไซคาเนีย () เป็นไดโนเสาร์หุ้มเกราะชนิดหนึ่ง ชื่อของมันมีความหมายว่าสวยงาม อาศัยอยู่ใน
ยุคครีเทเชียสตอนปลายประมาณ 70 ล้านปีมาแล้ว มันเป็นไดโนเสาร์หุ้มเกราะชนิดหนึ่ง ตรงที่หางคล้ายมีกระบองติดอยู่ กระบองใช้เป็นอาวุธฟาดศัตรู สาเหตุที่มันได้ชื่อว่างดงามเป็นเพราะฟอสซิลของมันอยูในสภาพสมบูรณ์มาก ยาวประมาณ 7 เมตร กินพืชเป็นอาหาร ค้นพบฟอสซิลที่ประเทศญี่ปุ่น เมื่อปี ค.ศ. 1977
นางงามนานาชาติ
มิสอินเตอร์เนชันแนล หรือ นางงามนานาชาติ () เป็นการประกวดนางงาม 1 ใน 6 เวทีการประกวดนางงามที่ผู้คนให้ความนิยมและเชื่อถือที่สุดในโลก โดยเริ่มจัดการประกวดครั้งแรกเมื่อปี พ.ศ. 2503 ที่ ลองบีช สหรัฐ แต่ต่อมาเมื่อปี พ.ศ. 2510 ได้ย้ายจากสหรัฐไปประกวดที่ญี่ปุ่น จนกระทั่งเมื่อปี พ.ศ. 2514 ก็กลับไปที่ ลองบีช อีกครั้ง และกลับมาจัดที่ญี่ปุ่นอีกครั้งจนถึงปัจจุบัน
จุดประสงค์ของการจัดประกวดนางงามนานาชาติก็คือ ส่งเสริมสันติภาพให้กับมนุษย์ชาติ
องค์กรมิสอินเตอร์เนชันแนล เป็นองค์กรในปัจจุบันที่เป็นเจ้าของและดำเนินการประกวดมิสอินเตอร์เนชันแนล หรือนางงามนานาชาติ และมิสอินเตอร์เนชันแนลเจแปน หรือนางงามนานาชาติญี่ปุ่น สำนักงานใหญ่อยู่ที่โตเกียว โดยของเจ้าองค์กรคือ ICA (International Cultural Association) ประธานกองประกวดคนปัจจุบันคือ Akemi Shimomura องค์การขายสิทธิทางโทรทัศน์ให้กับการประกวดในประเทศอื่น ๆ
ด้านล่างนี้เป็นรายนามผู้ครองตำแหน่งทั้งหมดขององค์กรมิสอินเตอร์เนชันแนลในช่วงหลายปีที่ผ่านมา
นกกระเรียนยุโรป
นกกระเรียนยุโรป (Eurasian Crane) หรือ นกกระเรียนธรรมดา (Common Crane) เป็นนกในวงศ์นกกระเรียน
นกกระเรียนยุโรปเป็นนกขนาดใหญ่ นกกระเรียนขนาดกลาง สูง 100-130 ซม.ช่วงปีกกว้าง 180-240 ซม.หนัก 4.5-6 กก. มีสีเทา หัวมีสีดำถึงคอมีเส้นแถบสีขาวบนหัวและพวกขนปีกสีดำ นกที่โตเต็มที่มีมงกุฎแดงที่หัว ร้องเสียงดังเมื่อบินและแผ่ปีก มีการเต้นระบำ กระโจนโดยยกปีกขึ้น
มันผสมพันธุ์ในพื้นที่ชุ่มน้ำทางตอนเหนือของยุโรปและเอเชีย มีประชากรทั่วโลกประมาณ 210,000-250,000 ตัว โดยส่วนใหญ่ทำรังในรัสเซียและสแกนดิเนเวีย ในสหราชอาณาจักร นกกระเรียนเกือบหมดไปในคริสต์ศตวรรษที่ 17 แต่กลุ่มประชากรขนาดเล็กถูกเพาะพันธุ์อีกครั้งในนอร์โฟล์ก (Norfolk Broads) และค่อยๆเพิ่มขึ้นอย่างช้าๆ
นกกระเรียนยุโรปเป็นนกอพบพทางไกลในฤดูหนาว โดยอพยพไปที่ทวีปแอฟริกา (ทางใต้ถึงประเทศโมร็อกโกและประเทศเอธิโอเปีย) ทางใต้ของยุโรป และทางใต้ของเอเชีย (ใต้ถึงเหนือของประเทศปากีสถานและทางตะวันออกของจีน) ฝูงนกอพยพจะบินเป็นรูปตัว V
น้อยครั้งที่จะพบในทางตะวันตกของอเมริกาเหนือโดยจะพบรวมฝูงกับนกกระเรียนเนินทรายอพยพ
นกกระเรียนยุโรปกินทั้งพืชและสัตว์ อาหารของมันได้แก่ ใบ ราก เบอร์รี่ (รวมถึงเครนเบอร์รี่ (cranberry) ซึ่งอาจตั้งชื่อตามนกกระเรียน) แมลง นกขนาดเล็ก และสัตว์เลี้ยงลูกด้วยนมขนาดเล็ก
นกกระเรียนยุโรปเป็นหนึ่งในสปีชีส์ซึ่งอยู่ใน ข้อตกลงว่าด้วยการอนุรักษ์นกน้ำอพยพแอฟริกา-ยุโรป (AEWA)
ราชวิถีเวิร์ดพีซี
ราชวิถีเวิร์ดพีซี () หรือเรียกอย่างไม่เป็นทางการว่า "ราชวิถีเวิร์ดพีซี", "เวิร์ดราชวิถี" หรือ "RW" เป็นโปรแกรมประมวลคำ ทำงานบนระบบปฏิบัติการเอ็มเอสดอส สร้างขึ้นโดยชมรมไมโครคอมพิวเตอร์ โรงพยาบาลราชวิถี นำโดยนายแพทย์ชุษณะ มะกรสาร เมื่อ พ.ศ. 2526 พัฒนาอย่างต่อเนื่องจนถึง พ.ศ. 2536 รุ่นล่าสุดอยู่ที่รุ่น 2.4 โปรแกรมนี้มีการนำมาใช้สอนเป็นหลักสูตรวิชาคอมพิวเตอร์เบื้องต้นในสถานศึกษาด้วย
ราชวิถีเวิร์ดพีซี พัฒนาขึ้นโดยชมรมไมโครคอมพิวเตอร์ โรงพยาบาลราชวิถี นำโดยนายแพทย์ชุษณะ มะกรสาร เมื่อ พ.ศ. 2526
และออกเผยแพร่สู่ผู้ใช้ครั้งแรก เมื่อ เมษายน พ.ศ. 2529 และได้มี รุ่น 1.1 และ 1.2 ออกมาในเวลาถัดมาไม่นาน ซึ่งรุ่น 1.1 และ 1.2
เพิ่มขีดความสามารถในการพิมพ์ แต่ไม่มีการแก้ไขในส่วนของโปรแกรมแก้ไขข้อความแต่อย่างใด ราชวิถีเวิร์ดพีซี รุ่น 1.x
สามารถใช้กับการ์ดแสดงผลแบบโมโนโครมที่ดัดแปลงใส่รอมอักขระภาษาไทยลงไป หรือการ์ดภาษาไทย เท่านั้น
รุ่น 2.0 พัฒนาขึ้นให้สามารถใช้กับการ์ดแสดงผลแบบ VGA และ EGA ในภาวะข้อความ และการ์ดแสดงผลแบบ Hercules ในภาวะกราฟิก ได้
เพิ่มความสามารถในการพิมพ์ ซึ่งได้นำออกเผยแพร่เมื่อ ตุลาคม พ.ศ. 2533
รุ่น 2.1 พัฒนาให้สามารถแสดงผลในภาวะกราฟิกกับการ์ดแสดงผลแบบ VGA และ EGA ได้ ออกเผยแพร่เมื่อ 15 กันยายน พ.ศ. 2534
รุ่น 2.2 เป็นรุ่นสำหรับใช้ภายใน ไม่ได้ออกเผยแพร่
รุ่น 2.3 พัฒนาให้สามารถแสดงสีในภาวะกราฟิก เมื่อใช้กับการ์ดแสดงผลแบบ VGA ได้ สามารถเปิดแฟ้มข้อมูลได้ครั้งละ 2 แฟ้มข้อมูล
และสามารถสร้างไฟล์สำรอง ซึ่งมีนามสกุล .bak โดยอัตโนมัติเมื่อทำการบันทึก โดยรุ่นนี้มีเมนูแบบดรอปดาวน์ เพื่อความสะดวกของผู้เริ่มใช้โปรแกรม
นำออกเผยแพร่เมื่อ 2 สิงหาคม พ.ศ. 2535
ราชวิถีเวิร์ดพีซีมีข้อจำกัดในด้านขนาดไฟล์เอกสาร ที่มีความยาวได้ไม่เกิน 64 กิโลไบต์
ลอสแอนเจลิสไทมส์
ลอสแอนเจลิสไทมส์ () เป็นหนังสือพิมพ์รายวัน ตีพิมพ์ในลอสแอนเจลิส รัฐแคลิฟอร์เนีย ตั้งแต่ปี ค.ศ. 1881 จากข้อมูลในปี ค.ศ. 2008 ถือเป็นหนังสือพิมพ์ในเมืองใหญ่ที่มียอดขายมากที่สุดเป็นอันดับ 2 ในสหรัฐอเมริกา และมียอดขายเป็นอันดับ 4 ของประเทศ
แรมโฟริงคัส
แรมโฟริงคัส () เป็นเทอโรซอร์ขนาดเล็กที่อาศัยอยู่ในยุคจูแรสซิก มีฟันแหลมคมไว้ใช้สำหรับจับปลา และมีหางยาว ซึ่งปลายหางมีหางเสือรูปสีเหลี่ยมขนมเปียกปูน ซึ่งใช้ในการรักษาสมดุล อาศัยอยู่ในยุคจูแรสซิกตอนต้น-ยุคจูแรสซิกตอนปลาย ค้นพบฟอสซิลที่เยอรมนี ในปีค.ศ. 1831 และยังค้นพบฟอสซิลที่ทวีปแอฟริกาอีกด้วย
คุณสุวรรณ
คุณสุวรรณ เป็นกวีหญิงในสมัยกรุงรัตนโกสินทร์ ประพันธ์บทละครเรื่อง พระมะเหลเถไถ และ อุณรุทร้อยเรื่อง รวมถึง เพลงยาวเรื่องหม่อมเป็ดสวรรค์ และเพลงยาวเรื่องพระอาการประชวรกรมหมื่นอัปสรสุดาเทพ
คุณสุวรรณ เกิดเมื่อปี พ.ศ. 2352 ที่อัมพวา จังหวัดสมุทรสงคราม เป็นธิดาของพระยาอุไทยธรรม (กลาง ณ บางช้าง) กับคุณหญิงน่วม (สกุลเดิม วสุธาร) ทั้ง 2 ท่านมีบุตรธิดารวม 8 คนดังนี้
เมื่อเจริญวัย บิดามารดา จึงได้ถวายตัวให้รับราชการฝ่ายใน สมเด็จฯ กรมพระยาดำรงราชานุภาพ ว่าคุณสุวรรณ "มีอุปนิสัยใจรักการแต่งกลอนมาแต่ยังเด็ก ได้ถวายตัวทำราชการฝ่ายในตามเหล่าสกุล เมื่อรัชกาลที่ 3 อยู่ที่ตำหนักพระเจ้าลูกเธอกรมหมื่นอัปสรสุดาเทพ" คุณสุวรรณได้แต่งเพลงยาวทำนองเป็นจดหมายเหตุบันทึกเหตุการณ์ขึ้น 2 เรื่องคือ เพลงยาวเรื่องหม่อมเป็ดสวรรค์ และเพลงยาวเรื่องพระอาการประชวรของกรมหมื่นอัปสรสุดาเทพ เพลงยาว 2 เรื่องนี้มีการบันทึกเรื่องราวของหญิงชาววังไว้เป็นอย่างดี รวมถึง "การเล่นเพื่อน" ของหญิงชาววังด้วย
ต่อมาเมื่อ กรมหมื่นอัปสรสุดาเทพสิ้นพระชนม์ลงในปี พ.ศ. 2388 ยังเป็นผลให้ข้าหลวงในพระตำหนักต้องย้ายออกจากพระตำหนักแดงตามธรรมเนียม ขณะนั้นคุณสุวรรณอายุได้ 36 ปี แต่ไม่ปรากฏทำงานในตำแหน่งใด พำนักอยู่ในเรือนนอกในฝ่ายใน ยังคงได้รับพระราชทานเบี้ยหวัดปีละ 1 ชั่ง กับ 5 ตำลึง
จนในสมัยรัชกาลที่ 4 คุณสุวรรณป่วยเป็น "พิกลจริต" ได้ลาออกจากราชการ กระนั้นยังได้รับพระราชทานเบี้ยหวัดปีละ 5 ตำลึง พำนักกับคุณเขียน ธิดาคุณศรี และถึงแก่อนิจกรรมเมื่อวันที่ 12 มีนาคม พ.ศ. 2418 สิริอายุได้ 67 ปี ต้นรัชกาลที่ 5 ในการนี้ทรงพระกรุณาโปรดเกล้าฯ พระราชทานหีบทองทึบใส่ศพเป็นเกียรติยศ
ผลงานประพันธ์ของคุณสุวรรณ เท่าที่พบและได้รับการยอมรับ มีเพียง 4 เรื่อง คือ กลอนเพลงยาวเรื่องหม่อมเป็ดสวรรค์ กลอนเพลงยาวเรื่องพระอาการประชวรของกรมหมื่นอัปสรสุดาเทพ บทละครเรื่องพระมะเหลเถไถ และบทละครเรื่องอรุณรุทร้อยเรื่อง ใน 2 เรื่องหลัง กรมพระยาดำรงราชานุภาพทรงกล่าวว่า "เป็นบทบ้าแต่งมิใช่บทละครอย่างปรกติ"
บทละครเรื่องพระมะเหลเถไถ มีความแปลกคือ คุณสุวรรณแต่งเป็นภาษาบ้าง ไม่เป็นภาษาบ้างปนกันไปแต่ต้นจนปลาย แต่ใครอ่านก็เข้าใจความได้ตลอดเรื่อง ส่วนบทละครอุณรุทร้อยเรื่องนั้น คุณสุวรรณเกณฑ์ตัวบทละครเรื่องต่าง ๆ มารวมในเรื่องเดียวกัน มีกระบวนความค่อนข้างเลอะ แต่สำนวนกลอนและการแสดงความรู้เรื่องละครต่าง ๆ กว้างขวาง...แต่มีอยู่บท 1 ในอุณรุทร้อยเรื่องของคุณสุวรรณซึ่งควรสรรเสริญในกระบวนความว่าเป็นความคิดแปลกดี คือ บทจำแลงตัว
นอกจากบทละคร 4 เรื่องข้างต้นยังปรากฏต้นฉบับสมุดไทยที่ระบุผู้แต่งคือคุณสุวรรณ ในหอสมุดแห่งชาติ คือ บทละครเรื่องพระเอ็ดยง และ บทละครเรื่องพระพิรุณ อย่างไรก็ตามยังไม่เป็นการยืนยันว่าเป็นผลงานของคุณสุวรรณจริงหรือไม่
เซกโนซอรัส
เซกโนซอรัส () เป็นไดโนเสาร์ ประเภท ("theropod ไดโนเสาร์กินพืช") ที่อยู่ในตระกูล () อยู่ในยุคครีเทเชียสตอนปลายเมื่อประมาณ 90 ล้านปีก่อน ขุดค้นพบฟอสซิลใน ประเทศมองโกเลีย ชื่อมีความหมายว่ากิ้งก่าวิ่งช้า ขนาดลำตัวยาวประมาณ 6 เมตร(19.5 ฟุต) มีลักษณะกระดูกเชิงกรานที่กว้างและแข็งแรง แต่ขาสั้นและหางสั้น เป็นไดโนเสาร์ที่เชื่องช้า และรักสงบ ปากเป็นจะงอย มีหางยาวและว่ายน้ำเก่ง
พระมะเหลเถไถ
พระมะเหลเถไถ เป็นกลอนบทละครที่ประพันธ์โดยคุณสุวรรณ ที่ประพันธ์ขึ้นตามจินตนาการและแต่งขึ้นในสมัยรัชกาลที่ 4 มีความแปลกที่แต่งขึ้นเป็นภาษาบ้าง ไม่เป็นภาษาบ้างปะปนกันไปแต่ต้นจนปลาย แต่ใครอ่านก็เข้าใจความได้ตลอดเรื่อง ถูกกล่าวหาในสมัยนั้นว่าแต่งเมื่อ “เสียจริต” หรือ “มีสติฟุ้งซ่านผิดปกติ” เป็นเรื่องแปลกในวงการกวียุคนั้น
ส่วนใหญ่วางถ้อยคำที่ไม่เป็นภาษาไว้ใน 3 คำท้ายวรรคทุกวรรค กระบวนการแต่งกลอนบทละครก็ดำเนินไปตามธรรมเนียมการแต่งตามแบบฉบับของบทละคร มีการระบุชื่อเพลงที่ใช้ในการขับร้อง ขึ้นกลอนด้วยคำว่า “เมื่อนั้น” “บัดนั้น” “มาจะกล่าวบทไป” มีบทสระสรงแต่งองค์ทรงเครื่องของตัวละคร มีบทพรรณนาธรรมชาติ มีบทเกี้ยวพาราสี บทชมนาง เป็นต้น
เนื้อเรื่องกล่าวถึง พระมะเหลเถไถ โอรส ท้าวโปลากะปาหงัน และ นางตาลากะปาลัน แห่งเมืองกะโปลา เมื่อพระมเหลเถไถประพาสป่าพระอินทร์อุ้มสมจนได้นางตะแลงแกง พระธิดา ท้าวมะไล เป็นชายา ขณะที่เดินทางกลับ เกิดรบชิงนางกับเจ้ายักษ์มาลาก๋อย
ผลงานนี้สร้างชื่อเสียงแก่คุณสุวรรณเป็นอย่างมาก จนทำให้เป็นที่รู้จักทั้งในหมู่หญิงชาววังและชนชั้นสูงทั่วไป โดยบทละครทั้งพระมะเหลเถไถและอุณรุทร้อยเรื่อง ได้รับการตีพิมพ์ในสมุดที่เรียกว่า "เรื่องพระมะเหลเถไถเรื่อง 1 กับอุณรุทร้อยเรื่อง"
บทละครเรื่องนี้ยังเป็นวรรณกรรมที่วิพากษ์งานวรรณกรรมด้วยกันด้วย โดยล้อเลียนวรรณคดีแบบฉบับโดยเฉพาะบทละครใน เป็นที่สังเกตว่า คุณสุวรรณเลือกใช้คำที่ไม่มีความหมายในภาษาไทยมาใส่ในบทละครเป็นจำนวนมาก แต่ผู้อ่านยังสามารถเข้าใจเนื้อเรื่องจากบริบทแวดล้อมได้ การวิพากษ์ในส่วนนี้ คือ การใช้ภาษาชวามลายูในบทพระราชนิพนธ์เรื่องอิเหนา เนื่องจากบทประพันธ์เรื่องนี้ รัชกาลที่ 2 ทรงสรรคำและปรับคำจากภาษาชวามลายูมาใช้ในบทละครเป็นจำนวนมาก ต่อมาพระบาทสมเด็จพระมงกุฎเกล้าเจ้าอยู่หัว ทรงพระราชนิพนธ์ "นิราชพระมเหลเถไถ" เพื่อล้อบทละครเรื่องนี้
พระนิตตะสึ
พระนิทตัตสุ โชนิน (日達, Nittatsu Shonin ; 15 เมษายน ค.ศ. 1902 - 22 กรกฎาคม ค.ศ. 1979) เป็นพระสังฆราชของพุทธศาสนานิกาย นิชิเรนโชชู องค์ที่ 66 ซึ่งเป็นหนึ่งในนิกายสำคัญของศาสนาพุทธนิกายนิชิเรน และยังดำรงตำแหน่งเป็นเจ้าอาวาสแห่งวัดใหญ่ไทเซขิจิ ณ ชิซุโอกะ ประเทศญี่ปุ่น ท่านเป็นพระสังฆราชที่ได้รับการขนานนามว่า เป็นพระสังฆราชผู้เมตตา เนื่องด้วยมักจะปรากฏออกสาธารณชนด้วยสีหน้าที่ยิ้มแย้มต่อสานุศิษย์เสมอ
ในสมัยของพระนัทตัตสุ โชนิน นี้ เป็นสมัยเริ่มแรกที่เกิดความพิพาทระหว่าง โซกา งัคไค และ นิชิเรนโชชู จนนำไปสู่การคว่ำบาตรใน สมัยพระสังฆราชองค์ต่อไป พระนิคเคน โชนิน
โซกา งัคไค เป็นสมาคมผ้นับถือที่ใหญ่ที่สุดของนิกายนิชิเรนโชชูในสมัยนั้น ซึ่งต่อมาได้โดนควำบาตรออกจากศาสนาในปี ค.ศ. 1991 โดยสมเด็จพระสังฆราชนิคเค่น โชนิน โดยได้ให้เหตุผลว่า ประธานของสมาคม และผู้นำระดับสูง มีความเชื่อที่บิดเบือน และสอนหลักธรรมที่บิดเบือน ไปจากความเชื่อที่ถูกต้องดั้งเดิม
โดยพระนิทตัตสุ โชนิน ได้มีกล่าวดังนี้ในที่ประชุม ในการประชุมกลุ่มฮอกเคะโขะ ในเมษายน ปี ค.ศ. 1947 ที่วัดไทเซขิจิ
อย่างไรก็ตาม พระนิทตัตสุ โชนิน นั้นเป็นพระสังฆราชที่ได้รับความเคารพนับถือจากสมาชิกโซกา งัคไค เป็นอย่างมาก
โดโรธี แดนดริดจ์
โดโรธี แดนดริดจ์ () (9 พฤศจิกายน ค.ศ. 1922 - 8 กันยายน ค.ศ. 1965) เป็นนักแสดงชาวอเมริกัน นักร้องเพลงป็อป และเป็นสตรีแอฟริกันอเมริกันคนแรกที่ได้รับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยม
เธอเป็นนักร้องตามสถานที่อย่าง คัตตอนคลับและอพอลโลเทียเตอร์ ในปี ค.ศ. เธอได้รับการเสนอชื่อเข้าชิงรางวัลออสการ์สาขานักแสดงนำหญิงยอดเยี่ยมและรางวัลบาฟต้า จากการแสดงในภาพยนตร์เรื่อง "Carmen Jones" และในปี ค.ศ. 1959 เธอได้รับการเสนอชื่อเข้าชิงรางวัลลูกโลกทองคำสาขานักแสดงนำหญิงยอดเยี่ยม ประเภทภาพยนตร์เพลงหรือตลก จากเรื่อง "Porgy and Bess" ในปี ค.ศ. 1999 มีภาพยนตร์ชีวประวัติเกี่ยวกับเธอทางช่องเอชบีโอ เรื่อง "Introducing Dorothy Dandridge" เธอยังมีชื่ออยู่ในฮอลลีวูดวอล์กออฟเฟม
แดนดริดจ์สมรสและหย่า 2 ครั้ง ครั้งแรกกับนักเต้นและศิลปินผู้ให้ความบันเทิงที่ชื่อ แฮโรลด์ นิโคลัส (มีลูกสาวชื่อ ฮาโรลีน ซูซาน) และจากนั้นกับ แจ็ก เดนิสัน เธอเสียชีวิตกะทันหันจากการเสพยาเกินขนาด
ณัฐสิมา คุปตะวาทิน
ณัฐสิมา คุปตะวาทิน (ชื่อเล่น : หมอก) เป็นนักแสดง นางแบบชาวไทย เกิดเมื่อวันจันทร์ที่ 24 มกราคม พ.ศ. 2515 มีผลงานแฟชั่นตามนิตยสาร เดินแบบบนแคตวอล์ค ณัฐสิมาได้ร่วมแสดงเป็นตัวประกอบในภาพยนตร์เรื่อง"กลิ้งไว้ก่อนพ่อสอนไว้" จากนั้นได้เป็นนางเอกเรื่องแรกในละคร"หนูละเบื่อเสือสวมรอย"ของค่ายกันตนา และเป็นพิธีกรในรายการ"มาตามนัด" 
ณัฐสิมาเริ่มหายไปจากวงการบันเทิงในปี พ.ศ. 2539 ซึ่งตอนนั้นเธอรับงานพิธีกรในรายการโทรทัศน์ต่างๆ ประปราย และเสียชีวิตในวันจันทร์ที่ 10 พฤศจิกายน พ.ศ. 2540 จากอาการโรคเอสแอลอี (Systemic Lupus Erythematosus)
อำเภอแม่อาย
แม่อาย () เป็นอำเภอหนึ่งของจังหวัดเชียงใหม่
อำเภอแม่อายเดิมเป็นส่วนหนึ่งของอำเภอฝาง ต่อมาได้แยก 3 ตำบลของอำเภอฝาง ได้แก่ ตำบลแม่อาย ตำบลแม่สาว และตำบลแม่นาวาง ออกจากอำเภอฝาง ตั้งเป็นกิ่งอำเภอแม่อาย ตามประกาศกระทรวงมหาดไทย วันที่ 10 สิงหาคม 2510 และราชกิจจานุเบกษา เล่มที่ 84 ตอนที่ 80 หน้า 2397 ลงวันที่ 29 สิงหาคม 2510 ต่อมาในวันที่ 28 มิถุนายน 2516 ได้ยกฐานะเป็น อำเภอแม่อาย ตามราชกิจจานุเบกษา เล่มที่ 90 ตอนที่ 75 หน้า 32 ต่อมาได้ตั้งตำบลสันต้นหมื้อโดยแยกออกจากตำบลแม่นาวาง ตั้งตำบลท่าตอนโดยแยกออกจากตำบลแม่อาย ตั้งตำบลบ้านหลวงโดยแยกออกจากตำบลสันต้นหมื้อ และตั้งตำบลมะลิกาโดยแยกออกจากตำบลแม่อาย ทำให้อำเภอแม่อายมีตำบลทั้งสิ้น 7 ตำบลจนถึงปัจจุบัน
อำเภอแม่อายตั้งอยู่ทางตอนเหนือสุดของจังหวัดเชียงใหม่ มีอาณาเขตติดต่อกับอำเภอ จังหวัด และประเทศใกล้เคียงดังนี้
อำเภอแม่อายแบ่งเขตการปกครองออกเป็น 7 ตำบล 93 หมู่บ้าน ได้แก่
ท้องที่อำเภอแม่อายประกอบด้วยองค์กรปกครองส่วนท้องถิ่น 7 แห่ง ได้แก่
อำเภอแม่อายมีน้ำแม่กกไหลผ่าน เป็นแหล่งน้ำสำคัญของอำเภอแม่อาย
เมืองศูนย์กลาง (ญี่ปุ่น)
เมืองศูนย์กลาง () คือระดับเมืองของญี่ปุ่นที่กำหนดขึ้นโดย "กฎหมายปกครองท้องถิ่น" (Local Autonomy Law, 地方自治法) เป็นเมืองที่มีความสำคัญมากกว่าเมืองพิเศษแต่น้อยกว่านคร เงื่อนไขในการเป็นเมืองศูนย์กลางคือ ต้องมีประชากร 3 แสนคนขึ้นไป
ปัจจุบัน มีเมืองศูนย์กลางทั้งหมด 41 นคร ได้แก่
ราชอาณาจักรอียิปต์
ราชอาณาจักรอียิปต์ () เป็นชื่อของรัฐอิยิปต์สมัยใหม่รัฐแรก ซึ่งดำรงอยู่ระหว่าง ค.ศ. 1922 - ค.ศ. 1953 ราชอาณาจักรได้รับสถาปนาขึ้นในปี ค.ศ. 1922 เมื่อสหราชอาณาจักรตัดสินใจจะให้อียิปต์พ้นจากฐานะความเป็นรัฐในอารักขาของตนซึ่งเริ่มต้นมาตั้งแต่ปี ค.ศ. 1914 สุลต่านฟูอัดที่ 1 เป็นพระมหากษัตริย์พระองค์แรกของราชอาณาจักรแห่งนี้ ต่อมาพระเจ้าฟารุกที่ 1 จึงทรงสืบราชสมบัติต่อจากพระราชบิดาในปี ค.ศ. 1936
ก่อนหน้าสมัยราชอาณาจักร ประเทศอียิปต์ได้ถูกยึดครองและควบคุมโดยสหราชอาณาจักรนับตั้งแต่ ค.ศ. 1882 เมื่อมหาอำนาจยุโรปได้ส่งกองทัพเข้ามาสนับสนุนการปกครองระบอบเคดีฟเพื่อต่อต้านการลุกฮือของขบวนการชาตินิยม เหตุการณ์ดังกล่าวได้เป็นจุดเริ่มต้นให้สหราชอาณาจักรเข้าควบคุมอียิปต์ ซึ่งเป็นส่วนหนึ่งของจักรวรรดิออตโตมันแต่เพียงในนาม ในปี ค.ศ. 1914 ผลจากการประกาศสงครามต่อจักรวรรดิออตโตมันได้ทำให้สหราชอาณาจักรต้องประกาศให้อียิปต์เป็นรัฐในอารักขาและถอดถอนเคดีฟออกจากตำแหน่ง พร้อมทั้งแต่งตั้งฮุสเซน กามิล พระญาติของเคดีฟ ขึ้นเป็นสุลต่านแห่งอียิปต์แทน
อียิปต์ได้รับการสถาปนาและได้รับการยอมรับโดยสหราชอาณาจักรในปี ค.ศ. 1922 โดยมีพระเจ้าฟูอัดที่ 1 แห่งอียิปต์ ทรงเป็นปฐมกษัตริย์ และได้ต่อสู้ทางการเมืองกับพรรควาฟด์ (Wafd) อันเป็นพรรคการเมืองขนาดใหญ่แนวทางชาตินิยมที่ต่อต้านทั้งอิทธิพลของสหราชอาณาจักรและประเทศสหราชอาณาจักร ซึ่งพรรคดังกล่าวต้องการจะให้อียิปต์เข้าควบคุมคลองสุเอซโดยตรง นอกจากนั้นยังมีขบวนการทางการเมืองอื่นๆ ที่เคลื่อนไหวในยุคนี้ เช่น พรรคคอมมิวนิสต์อียิปต์ (ก่อตั้ง ค.ศ. 1925) และขบวนการภราดรภาพมุสลิม (Muslim Brotherhood - ก่อตั้ง ค.ศ. 1928) ซึ่งขบวนการหลังนี้เป็นขบวนการที่ทรงอำนาจทั้งทางการเมืองและศาสนา
พระเจ้าฟูอัดที่ 1 เสด็จสวรรคตในปี ค.ศ. 1936 ราชสมบัติจึงตกอยู่กับเจ้าชายฟารุกซึ่งขณะนั้นมีพระชนม์ได้ 16 พรรษา การรุกรานเอธิโอเปียโดยอิตาลีในระยะเวลาที่ใกล้เคียงกัน เป็นสัญญานเตือนให้พระองค์ต้องลงพระนามในสนธิสัญญาอังกฤษ-อียิปต์ เพื่อให้สหราชอาณาจักรถอนทหารออกไปจากอียิปต์ทั้งหมด โดยยกเว้นเพียงบริเวณคลองสุเอซ ซึ่งสหราชอาณาจักรได้ตกลงถอนทหารในปี ค.ศ. 1949
ราชอาณาจักรอียิปต์ประสบความยุ่งยากจากภาวะการฉ้อราษฎร์บังหลวงและการที่พลเมืองของตนเองมองว่าประเทศของตนเป็นเพียงหุ่นเชิดของสหราชอาณาจักร จากเหตุเหล่านี้ และซ้ำเติมด้วยสงครามอาหรับ-อิสราเอล ในปี ค.ศ. 1948 ได้นำไปสู่การปฏิวัติอียิปต์ในปี ค.ศ. 1952 โดยคณะนายทหารซึ่งเรียกตัวเองว่า "ขบวนการนายทหารอิสระ" (Free Officers Movement) พระเจ้าฟารุกที่ 1 จึงทรงสละราชสมบัติให้แก่เจ้าชายฟูอัดที่ 2 พระราชโอรสวัยเยาว์ของพระองค์ อย่างไรก็ตาม ระบอบราชาธิปไตยอียิปต์ได้ถูกล้มเลิกอย่างเป็นทางการและได้มีการสถาปนาสาธารณรัฐอียิปต์ขึ้นแทนในปี ค.ศ. 1953
โพลาแคนทัส
โพลาแคนทัส () เป็นไดโนเสาร์โนโดซอร์ชนิดหนึ่ง ยาวประมาณ 4 เมตร มีหนามและแผ่นแข็งๆคล้ายเสื้อเกราะอยู่บริเวณผิวหนัง หนามและเกราะนี้ช่วยป้องกันกันเวลาถูกพวกไดโนเสาร์กินเนื้อล่า มีลักษณะคล้ายกับพวกแองคีลอซอร์ แต่มันไม่มีลูกตุ้มที่หาง อาศัยอยู่ในยุคครีเทเชียสตอนต้นเมื่อประมาณ 132- 112 ล้านปีก่อน
เมืองพิเศษของญี่ปุ่น
เมืองพิเศษ () คือระดับเมืองในญี่ปุ่นที่ กำหนดขึ้นโดย "กฎหมายปกครองท้องถิ่น" (地方自治法) เป็นนครที่พอมีควาามสำคัญอยู่บ้าง แต่ยังไม่ถึงมีความสำคัญเท่าเมืองศูนย์กลาง เงื่อนไขในการเป็นเมืองพิเศษคือ ต้องมีประชากร 2 แสนคนขึ้นไป
ปัจจุบัน มีเมืองพิเศษทั้งหมด 40 นคร ได้แก่